สวัสดีค่ะ พอดีหนูเป็นเชื้อราในช่องคลอด แล้วไปหาใช้ยาเหน็บมา ชนิด ใช้ 3 วัน ใช้อาการก็หายคันค่ะ และก็ใช้ยาทาบริเวณภายนอกด้วย แต่หลังจากนั้น ก็มีเพศสัมพันธ์ แล้วมัน แสบๆเจ็บนิดๆ เหมือนช่องคลอดฟิตกว่าเดิม มันปกติ หรือว่าเกิดจากอะไรคะ
สวัสดีค่ะ สิรินภา ป้องสีดาเชื้อราในช่องคลอดเกิดได้จากหลายสาเหตุ เช่น การใช้ยาฮอร์โมน เป็นประจำเดือน การสวนล้างช่องคลอด แพ้ถุงยางอนามัย การรักษาคือการใช้ยาต้านเชื้อราในรูปแบบครีมทา เหน็บช่องคลอด หรือรับประทาน เช่นยาคลอไตรมาโซล (Clotrimazole) ยาฟลูโคนาโซล (Fluconazole) ผลข้างเคียงจากยาที่อาจพบได้ เช่น รู้สึกแสบร้อน คันที่บริเวณช่องคลอด ปวดบีบบริเวณท้องน้อย ควรหลีกเลี่ยงการสวนล้างช่องคลอด หากมีตกขาวมาก อวัยวะเพศบวม คันมาก ควรหลีกเลี่ยงการมีเพศสัมพันธ์เพื่อลดการอักเสบระคายเคืองค่ะอย่างไรก็ตาม หากใช้ยาไป 2-3 วัน แล้วยังคันมาก ตกขาวมากขึ้น ปวดบวมที่อวัยวะเพศ มีไข้ ปัสสาวะแสบขัด ควรไปพบแพทย์เพื่อตรวจร่างกาย อาจร่วมทั้งการตรวจภายใน เพื่อดูการตอบสนองต่อการรักษาโรคและวินิจฉัยอีกครั้งค่ะ